ವೈದ್ಯಕೀಯ ತುರ್ತು ಪರಿಸ್ಥಿತಿ ಇದ್ದವರಿಗೆ ಉಚಿತ ಸೇವೆ- ಆಟೋ ಡ್ರೈವರ್‌ನ ಸಾಮಾಜಿಕ ಕಳಕಳಿ

ರಾಂಚಿ: ವೈದ್ಯಕೀಯ ತುರ್ತು ಪರಿಸ್ಥಿತಿ ಇರುವವರಿಗೆ ಉಚಿತ ಸೇವೆ ನೀಡಿತ್ತಿರುವ ಆಟೋ ಡ್ರೈವರ್ ಉತ್ತಮ ಕಾರ್ಯದ ಮೂಲಕವಾಗಿ ಎಲ್ಲರ ಗಮನವನ್ನು ಸೆಳೆಯುವುದರೊಂದಿಗೆ ಮಾದರಿಯಾಗಿದ್ದಾರೆ.

ರಾಂಚಿ ನಿವಾಸಿ ರವಿ ಅಗರ್ವಾಲ್  ಅವರು ಆಟೋ ಡ್ರೈವರ್ ಆಗಿ ಕೆಲಸಮಾಡುತ್ತಾರೆ. ವೈದ್ಯಕೀಯ ತುರ್ತು ಪರಿಸ್ಥಿತಿ ಇದ್ದವರಿಗೆ ಹಣವನ್ನು ಪಡೆಯದೆ ಉಚಿತವಾಗಿ ಆಸ್ಪತ್ರೆಯತ್ತ ಕರೆದೊಯ್ಯುತ್ತಾರೆ. ಜೊತೆಗೆ ರವಿ ಅಗರ್‍ವಾಲ್ ಆಟೋ ಹಿಂಬದಿಯಲ್ಲಿ ತುರ್ತು ಸೇವೆಯಲ್ಲಿ ಉಚಿತ ಸೇವೆ ಎಂದು ಬರೆದುಕೊಂಡು ದೂರವಾಣಿ ನಂಬರ್‍ಅನ್ನು ಹಾಕಿ ಪೋಸ್ಟ್ ಅಂಟಿಸಿದ್ದಾರೆ. ಇವರು ಉಚಿತವಾಗಿ ಮಾಡುತ್ತಿರುವ ಈ ಸೇವೆಗೆ ಮೆಚ್ಚುಗೆ ವ್ಯಕ್ತವಾಗುತ್ತಿದೆ.

Jharkhand: An auto driver in Ranchi offers free ride to people who need to go to hospitals, amid #COVID19 pandemic. Ravi, the driver says, “Doing this since 15th April when I dopped a woman at RIMS after everyone else refused. My number’s on social media so people can contact me” pic.twitter.com/HkL49rzUni

— ANI (@ANI) April 23, 2021

ಎಪ್ರಿಲ್ 15 ರಿಂದ ಈ ಉಚಿತ ಸೇವೆಯನ್ನು  ಪ್ರಾರಂಭಿಸಿದ್ದೇನೆ. ಇಲ್ಲಿಯವರೆಗೆ ಸುಮಾರು 16 ಜನರಿಗೆ ಈ ಸೇವೆಯನ್ನು ನೀಡಿದ್ದೇನೆ. ಒಮ್ಮೆ ಮಹಿಳೆಯೊಬ್ಬರು ಕೇಳುವಷ್ಟು ಹಣವನ್ನು ಕೊಡುತ್ತೇನೆ ಎಂದು ಹೇಳಿದರೂ ಆಟೋದವರು ಹೋಗಲು ಒಪ್ಪಲಿಲ್ಲ. ಆದರೆ ನಾನು ಕರೆದುಕೊಂಡು ಹೋಗಿದ್ದೇನೆ. ಅವರು ಕೊರೊನಾ ಸೋಂಕಿತರಾಗಿದ್ದರು ಎಂದು ನನಗೆ ನಂತರ ತಿಳಿಯಿತ್ತು. ನನ್ನ ಪೋನ್ ನಂಬರ್‍ಅನ್ನು ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಂಡಿದ್ದೇನೆ. ಉಚಿತವಾಗಿ ಸೇವೆ ಮಾಡಲು ನಾನು ಸಿದ್ದನಾಗಿದ್ದೇನೆ. ಆಸ್ಪತ್ರೆಗೆ ಹೋಗಬೇಕಾದವರಿಗೆ ಆಟೋ ಅಗತ್ಯವಿದ್ದರೆ ನನ್ನನ್ನು ಸುಲಭಾವಿ ಸಂಪರ್ಕಿಸಬಹುದು ಎಂದು ಆಟೋ ಚಾಲಕ ರವಿ ಹೇಳಿದ್ದಾರೆ.